มีเพศสัมพันธ์ วันที่11 พ.ย แล้วกินยาคุมวันที่13 ปกติประจำเดือนมา20 พ.ย แต่มีเลือดตอนวันที่24 มีเลือดออกจำนวนมาก และเจ็บท้องน้อย อยากรู้ว่าท้องมั้ย
สวัสดีค่ะ ไม่แน่ใจว่ายาในที่นี้หมายถึงยาคุมประเภทยาคุมแบบแผงรายเดือนหรือยาคุมฉุกเฉิน แต่น่าจะหมายถึงยาคุมฉุกเฉิน หากกินวันที่ 13 เพียงวันเดียวโดยหลังการใช้ยาคุมฉุกเฉินนั้น อาจจะมีเลือดออกผิดปกติทางช่องคลอดตามมาได้ภายในประมาณ 1-2 สัปดาห์ หรือประจำเดือนมาคลาดเคลื่อนไปได้ แต่เลือดออกจากผลข้างเคียงยาไม่ควรออกมามากเป็นลิ่มๆหรือทำให้ปวดท้องน้อยมากผิดปกติดังนั้นหากเลือดที่ออกมาออกมาเยอะ ติดต่อกันเกิน 7 วัน หรือปวดท้องน้อยมากๆด้วย อาจจะต้องคิดถึงสาเหตุอื่นๆเช่นภาวะแทรกซ้อนของการตั้งครรภ์ไว้ได้เช่นกัน สามารถซื้อชุดตรวจครรภ์ทางปัสสาวะมายืนยันได้เองเบื้องต้น หรือไปตรวจเพิ่มเติมที่รพ.ต่อไป